A jó:
A házigazda barátságos és vendégszerető. Bizalommal fogadott bennünket annak ellenére, hogy még nem rendelkeztünk értékeléssel az airbnb-n, és első utunkon mindjárt egy szilvesztert töltöttünk a lakásában.
Nagyon korrekt a leírás, sőt, a lakás a valóságban az elvárásoknál is kényelmesebbnek, élhetőbbnek bizonyult.
Annak ellenére, hogy a belvárosban található, pár száz méterre a legközelebbi kerékpár-felvevőhelytől és az 5/A busz megállójától egyaránt, csendes helynek bizonyult. Pár perces séta az Andersen sírjának is helyet adó temető, ami egy sajátos hangulatú, égig érő nyárfákkal szegélyezett kerékpárutakkal szabdalt, békés közösségi tér. Az említett busz vonalára van felfűzve a város jó pár nevezetessége, a metró, és a vasútállomás. Percek alatt elértük úticéljainkat akár kerékpárral, akár tömegközlekedéssel.
Röviden, egy tökéletes elhelyezkedésű, kellemes és kényelmes lakhely, ami ötünknek bőven kínált fekhelyet és életteret egyaránt.
Ami még jobb lehetne:
A fürdőszobai zuhany víznyomása valamiért alacsonyabb volt az általunk megszokottnál, bár minden egyéb csapon tökéletesnek bizonyult.
Összegzés:
Amikor legközelebb Koppenhágába utazom, ismét itt szeretnék megszállni.